Na podlagi 7. člena **Poslovnika o delovanju Strateškega sveta za kolektivno dogovarjanje pri GZS,** po dne 29. juniju 2021 razpisanem glasovanju in pregledu glasovalnega rezultata dne 7.7.2021,

**ugotavljam,**

da je SKLEP O USTANOVITVI CENTRA ZA IZOBRAŽEVANJE, SVETOVANJE IN MEDIACIJO z večinskim glasovanjem 17 (sedemnajst) od 26 (šestindvajset) članov oz. namestnikov Strateškega sveta za kolektivno dogovarjanje **s potrebno večino sprejet.**

Besedilo SKLEPa je sestavni del te ugotovitve.

***Utemeljitev:***

Dne 29.6.2021 je po predlogu Delovne skupine Strateškega sveta za kolektivno dogovarjanje z dne 22.6.2021 koordinator Strateškega sveta za kolektivno dogovarjanje skladno s Poslovnikom tega organa razpisal korespondenčno glasovanje glede SKLEPa O USTANOVITVI CENTRA ZA IZOBRAŽEVANJE, SVETOVANJE IN MEDIACIJO. Predlogu za glasovanje je bil priložen predlog tega sklepa z vsemi sestavinami, zabeležka seje Delovne skupine SS z dne 22.6.2021 in glasovnica, s pozivom, da v roku treh dni člani Strateškega sveta ali njihovi namestniki izpolnjeno glasovnico vrnejo.

Zaradi dopustniškega obdobja je koordinator obdobje glasovanja podaljšal do 7.7.2021, o čemer so bili obveščeni vsi člani in namestniki. Kordinator je v času do zaključka glasovanja, natančneje do 5.7.2021 sklical informativni sestanek direktorjev združenj dejavnosti z namenom celovite predstavitve poteka projekta Krepitev kompetenc v kolektivnem dogovarjanju, katerega zaključni projektni cilj je ustanovitev in delovanje CENTRA ZA IZOBRAŽEVANJE, SVETOVANJE IN MEDIACIJO. Predstavitev je pripravila vodja projekta Metka Penko Natlačen.

Do dne 7.7.2021 so svoje soglasje k predlogu ustanovnega sklepa izrazili člani Strateškega sveta – vodje pogajalskih skupin ali njihovi namestniki – direktorji naslednjih združenj/Zbornic dejavnosti:

1. Cestni potniški promet
2. Dejavnost nekovin
3. Založništvo in knjigotrštvo
4. Dejavnost gostinstva in turizma
5. Poštne in kurirske dejavnosti
6. Posredovanje in upravljanje z nepremičninami
7. Tekstilna industrija
8. Papirna in papirno predelovalna industrija
9. Drobno gospodarstvo
10. Grafična dejavnost
11. Kovinska industrija
12. Kovinski materiali
13. Gradbene dejavnosti
14. Dejavnost premogovništva
15. Dejavnost trgovine
16. Zasebno varovanje
17. zavarovalstvo.

S tem je ugotovitev glasovanja utemeljena in je SKLEP O USTANOVITVI CENTRA ZA IZOBRAŽEVANJE, SVETOVANJE IN MEDIACIJO izglasovan v vsebini, kot je razvidna iz priloge te ugotovitve.

***Mitja Gorenšček***

Koordinator Strateškega sveta za kolektivno dogovarjanje.

Ljubljana, dne 8.7.2021